बिथांमोनहा हादोरसा सरकार आरो जिल्ला खुंथायफोरखौ बैफोर होबथानानै दोनजानाय नङै सुबुंफोरखौ ट्राइबेल बेल्ट आरो ब्लकफोरनिफ्राय बोखारनानै होफिननांगौ होन्ना दाबि खालामो ।धर्ना होनानै बिथांमोनहा होबथानाय थाखोनि हारि नङै सुबुंफोरनि हानि मुं ( नामजारि ) फोरखौ दानजोबनांगौ होन्ना जिल्ला खुंथायनि रिभेनिउ बिफानखौ खावलायदों आरो आयेन बेरेखा खामानि मावलांनाय रिभेनिउ बिफान्नि मावथि सोद्रोमाफोरनि सायाव नायबिजिरनांगौ होन्ना बिथांमोनहा दाबि खालामबावो ।